IZVJEŠĆE S 38. SJEDNICE UPRAVNOG VIJEĆA 

Sjednica Upravnog vijeća Doma za starije osobe „Medveščak“, Zagreb, Trg Drage Iblera 8,  održana je dana 25.11.2025. godine s početkom u 16:15 sati u Domu za starije osobe „Medveščak“ Zagreb, Trg Drage Iblera 8, Zagreb.

Nazočni članovi Upravnog vijeća:
1. Lida Lamza – predsjednica
2. Andrijana Švajcer – članica
3. Šime Smolić – član
4. Jasna Lupieri – članica
5. Morana Riđanović– članica

Odsutni članovi Upravnog vijeća: /

Ostali nazočni:

     1   v.d. ravnateljice Andreja Mihatović, mag.act.soc.
     2.  Vesna Listeš, voditelj računovodstvenih i općih poslova
     3.  Barbara Kulfa Kotarski, Predsjednica Stručnog vijeća

Zapisničar: Barbara Kulfa Kotarski


Predsjednica Upravnog vijeća pozdravila je sve prisutne, konstatirala da postoji kvorum te predložila sljedeći dnevni red:

DNEVNI RED

1. Verifikacija zapisnika s 37. sjednice Upravnog vijeća
2. Donošenje odluke o imenovanju ravnateljice Doma za starije osobe „Medveščak“ Zagreb
3. Donošenje Odluke o izmjenama i dopunama Statuta Doma za starije osobe „Medveščak“ Zagreb
4. Donošenje Poslovnika o radu Upravnog vijeća Doma za starije osobe „Medveščak“ Zagreb
5. Izmjena i dopuna Plana nabave za 2025. godinu
6. Razno



Prisutni članovi vijeća jednoglasno su se složili s prijedlogom predsjednice Upravnog vijeća, te je usvojen predloženi Dnevni red sjednice.

Pod. AD.1.  
Verificiran je zapisnik s 37. sjednice Upravnog vijeća.

Pod. AD.2. 
Temeljem članka 204. stavka 3. Zakona o socijalnoj skrbi (NN 18/22, 46/22, 119/22, 71/23, 156/23 i 61/25) i članka 30. Statuta Doma za starije osobe „Medveščak“  Zagreb, a sukladno provedenom Javnom natječaju, te dane prethodne suglasnosti gradonačelnika Grada Zagreba, KLASA: 550-01/25-04/98, URBROJ: 251-01-12-25-2 od 24.11. 2025. godine, Upravno vijeće jednoglasno je donijelo slijedeću :

O D L U K U 
o imenovanju ravnateljice Doma za starije osobe „Medveščak“ Zagreb

I. Za ravnateljicu Doma za starije osobe „Medveščak“ Zagreb, Zagreb, Trg Drage Iblera 8, imenuje se Andreja Mihatović mag.act.soc.
II. Ravnateljica Doma za starije osobe „ Medveščak“ Zagreb, imenuje se za mandatno razdoblje od 4 (četiri)  godine, počevši od 25.11.2025. godine.
III. Upravno vijeće će s imenovanom ravnateljicom sklopiti Ugovor o radu za mandatno razdoblje u punom radnom vremenu.
IV. Ova Odluka stupa na snagu danom donošenja.

Pod. AD.3.  

Temeljem članka 211. stavka 2. Zakona o socijalnoj skrbi (Narodne novine 18/22,  46/22, 119/22, 71/23, 156/23 i 61/25) i članka 54. stavka 1. Zakona o ustanovama (Narodne novine 76/93, 29/97 - ispr., 47/99 - ispr., 35/08, 127/19 i 151/22), Upravno vijeće Doma za starije osobe „Medveščak“ Zagreb, na 38. sjednici, 25.11.2025., uz prethodnu suglasnost Gradske skupštine Grada Zagreba KLASA:024-01/25-003/379, URBROJ: 251-16-04-25-14  od 11.studenog 2025.godine, Upravno vjeće jednoglasno je donijelo slijedeću:

ODLUKU O IZMJENAMA  I  DOPUNAMA  STATUTA
Doma za starije osobe „Medveščak“ Zagreb

Članak 1.

	U Statutu Doma za starije osobe „Medveščak“ Zagreb (u daljnjem tekstu: Dom)  donesenom 13. ožujka 2023., na koji je Gradska skupština Grada Zagreba dala suglasnost KLASA: 024-01/23-03/51 od 23. veljače 2023. u članku 5. stavak 1. mijenja se i glasi: „Dom je javna ustanova za pružanje socijalnih usluga starijim osobama“.

Članak 2.
	Članak 7. mijenja se i glasi:
„Djelatnost Doma je:
- pružanje socijalne usluge smještaja,
- pružanje socijalne usluge boravaka,
- pružanje socijalne usluge pomoći u kući,
- pružanje socijalne usluge organiziranog stanovanja,
- pružanje socijalne usluge savjetovanja,
- pružanje socijalne usluge psihosocijalnog savjetovanja,
- pružanje socijalne usluge psihosocijalne podrške,
- pružanje socijalne usluge osobne asistencije,
- djelatnost neformalnog obrazovanja odraslih.

Pored navedenih djelatnosti, Dom može obavljati i druge djelatnosti koje služe obavljanju navedenih djelatnosti, ako se one u manjem opsegu ili uobičajeno obavljaju uz djelatnost upisanu u sudski registar.“
Članak 3.

	U članku 18. stavak 1. alineja 5. briše se. 
	Dosadašnja alineja 6. postaje alineja 5.

Članak 4.
	
	U članku 27. riječi: „specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij“ zamjenjuju se riječima: „sveučilišni diplomski ili stručni diplomski studij ili sveučilišni integrirani prijediplomski i diplomski studij“.

Članak 5.

	U članku 30. stavku 1. alineji 7. iza riječi: „roba“ stavlja se zarez i dodaje riječ: „radova“.
	Alineje 9. i 22. brišu se.
	Dosadašnje alineje 10. do 23. postaju alineje 9. do 22., a alineje 24. do 26. postaju alineje 23. do 25.


Članak 6.

            U članku 35. stavku 3. alineja 12. briše se.
	Dosadašnje alineje 13. do 20. postaju alineje 12. do 19. 

Članak 7.

	U članku 36. točka 2. mijenja se i glasi:
	„2. završen sveučilišni diplomski ili stručni diplomski studij ili sveučilišni integrirani prijediplomski i diplomski studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije ili drugi studij iz znanstvenih područja humanističkih ili društvenih znanosti, područja biomedicine i zdravstva te dijelova umjetničkog područja likovne ili glazbene umjetnosti“.
           Dodaje se stavak 2. koji glasi:
	„Ravnatelj ne može biti osoba koja prema zakonu kojima se uređuju trgovačka društva ne može biti član uprave trgovačkog društva“.

Članak 8.

	U članku 41. stavku 1. iza alineje 7. briše se točka i stavlja zarez te dodaje alineja 8. koja glasi:
„- ako nastanu okolnosti prema kojima ravnatelj prema zakonu kojim se utvrđuju trgovačka društva ne može biti član uprave trgovačkog društva“.

Članak 9.

	U članku 45. iza brojke: „36.“ dodaju se riječ i brojke: „stavka 1., točke 1., 2., 4. i 5.  i stavka 2.“.	
Članak 10.

Ova Odluka o izmjenama i dopuni Statuta Doma stupa na snagu osmog dana od dana objave na oglasnoj ploči Doma, a nakon davanja prethodne suglasnosti Gradske skupštine Grada Zagreba. 
	Odluka o izmjenama i dopunama Statuta utvrđena je na sjednici Upravnog vijeća održanoj 25.11.2025. godine.

Pod. AD.4. 

Temeljem članka 34. Statuta Doma za starije osobe „Medveščak“  Zagreb, , Upravno vijeće jednoglasno je donijelo slijedeću :

O D L U K U 

Dodnosi se Poslovnik o radu Upravnog vijeća u tekstu kako je navedeno u materijalima za sjednicu.

Pod. AD.5.
 
Sukladno čl. 30. Statuta Doma za starije osobe „Medveščak“ Zagreb Upravno vijeće je jednoglasno donijelo slijedeću :

O D L U K U 
I. Usvaja se Izmjena i dopuna Plana nabave Doma za starije osobe „Medveščak“ Zagreb za 2025. godinu u tekstu kako je navedeno u materijalima za sjednicu.

II. Tekst Izmjene i dopune Plana nabave Doma za starije osobe „Medveščak Zagreb“ za 2025. godinu priložit će se ovoj Odluci i njezin je sastavni dio.


Pod. AD.6.

Nije bilo pitanja niti rasprave.


 Sjednica Upravnog vijeća završila je s radom u 17:30  sati. 





